bombman/thwiki-2026-super-clean-2k huggingface dataset:
วัดศรีเวฬุวัน หรือ วัดบ้านวังไผ่ สร้างขึ้นในปีพุทธศักราช 2269 ตั้งอยู่ ณ บ้านวังไผ่ ตำบลลาดพัฒนา อำเภอเมืองมหาสารคาม จังหวัดมหาสารคาม ประวัติ วัดศรีเวฬุวัน ก่อตั้งขึ้นเมื่อปีพุทธศักราช 2269 ชาวบ้านเรียกว่าวัดบ้านวังไผ่ ได้รับพระราชทานวิสุงคามสีมาเมื่อ ปีพุทธศักราช 2438 ตั้งอยู่ที่ บ้านวังไผ่ ตำบลลาดพัฒนา อำเภอเมืองมหาสารคาม จังหวัดมหาสารคาม สังกัดคณะสงฆ์มหานิกาย มีเนื้อที่ทั้งสิ้น 10 ไร่ 2 งาน 10 ตารางวา อาณาเขตทิศเหนือประมาณ 5 เส้น จดฝั่งแม่น้ำชี ทิศใต้ประมาณ 4 เส้น จดถนนสาธารณประโยชน์ ทิศตะวันออก ประมาณ 1 เส้น 10 วา จดหมู่บ้าน ทิศตะวันตกประมาณ 5 เส้น จดหมู่บ้าน มีพระพุทธรูปสำคัญ คือ 1. พระพุทธสุเมธมหามุนี ซึ่งเป็นพระประธานในวิหาร 2. พระพุทธชินราชจำลอง ซึ่งเป็นพระประธานในอุโบสถ อาคารเสนาสนะ ประกอบด้วย 1. อุโบสถ จำนวน 1 หลัง กว้าง 30 เมตร ยาว 36 เมตร 2. วิหาร (วิหารพระพุทธสุเมธมหามุนี) จำนวน 1 หลัง กว้าง 12 เมตร ยาว 20 เมตร 3. ศาลาการเปรียญ จำนวน 1 หลัง กว้าง 15 เมตร ยาว 40 เมตร 4. กุฎีสงฆ์ จำนวน 3 หลัง 5. ศาลาบำเพ็ญกุศล จำนวน 1 หลัง กว้าง 12 เมตร ยาว 18 เมตร 6. เมรุ จำนวน 1 หลัง กว้าง 7 เมตร ยาว 9 เมตร ลำดับเจ้าอาวาส การบริหารและการปกครอง มีเจ้าอาวาสเท่าที่ทราบนาม ได้แก่ 1. พระโท 2. พระใบ 3. พระหลอด 4. พระพูน 5. พระแพง 6. พระชะตา 7. พระทองศรี 8. พระกล้อง 9. พระหนา 10. พระครูปลัดบุญศรี อมโร (พ.ศ. 2523 – 2553) 11. พระครูวรดิตถ์ธรรมสาร รักษาการแทนเจ้าอาวาส (พ.ศ. 2553 – 2554) อ้างอิง ศรีเวฬุวัน
ท้ายเงวียน เป็นจังหวัดหนึ่งทางภาคตะวันออกเฉียงเหนือของประเทศเวียดนาม ตั้งอยู่ในเขตภูเขาตอนในของประเทศ มีพื้นที่ 3,534.45 ตารางกิโลเมตร ใน ค.ศ. 2019 มีประชากร 1,286,751 คน จังหวัดท้ายเงวียนเป็นที่อยู่อาศัยของกลุ่มชาติพันธุ์ 8 กลุ่ม แสดงให้เห็นถึงความหลากหลายทางชาติพันธุ์ของประชากรในจังหวัดนี้ ด้วยภูมิอากาศที่เอื้ออำนวยและความอุดมสมบูรณ์ของทรัพยากรแร่ธาตุ จังหวัดท้ายเงวียนจึงมีศักยภาพที่ดีในการพัฒนาอุตสาหกรรมสำหรับนักลงทุนจากทั้งภายในและภายนอกประเทศ จังหวัดนี้ยังมีชื่อเสียงในฐานะศูนย์กลางการศึกษาที่สำคัญ เนื่องจากเป็นที่ตั้งของมหาวิทยาลัยและวิทยาลัยต่าง ๆ จำนวน 21 แห่ง มากเป็นอันดับ 3 ของประเทศ นอกจากนี้ยังเป็นศูนย์กลางอุตสาหกรรมการผลิตชา โดยมีพื้นที่ปลูกชาประมาณ 16,000 เฮกตาร์ (เป็นรองเพียงจังหวัดเลิมด่ง) ซึ่งให้ผลผลิตประมาณ 100,000 ตันต่อปี และนำไปผลิตใบชาอบแห้งได้ประมาณ 25,000 ตันต่อปี ชาที่ผลิตจากจังหวัดนี้ถือว่าเป็นชาที่ดีที่สุดในเวียดนาม เขตการปกครอง จังหวัดท้ายเงวียนแบ่งเขตการปกครองออกเป็น 2 นคร 1 เมือง และ 6 อำเภอ ได้แก่ ชื่อภาษาไทย ชื่อภาษาเวียดนาม ประชากร (ค.ศ. 2019) นครท้ายเงวียน 340,403 นครซงกง 69,382 เมืองโฝเอียน 196,378 อำเภอด่งฮี้ 92,421 อำเภอดั่ยตื่อ 171,703 อำเภอดิ่ญฮว้า 89,288 อำเภอฟู้เลือง 102,292 อำเภอฟู้บิ่ญ 156,804 อำเภอหวอญาย 68,080 อ้างอิง ท้ายเงวียน
พระพุทธโลกนาถ มีพระนามเดิมว่า พระโลกนาถศาสดาจารย์ เดิมประดิษฐานอยู่ ณ วิหารพระโลกนาถ วัดพระศรีสรรเพชญ์ พระนครศรีอยุธยา ต่อมา พระบาทสมเด็จพระพุทธยอดฟ้าจุฬาโลกมหาราช ทรงอัญเชิญมาปฏิสังขรณ์และประดิษฐานที่วิหารทิศตะวันออก มุขหลัง วัดพระเชตุพนวิมลมังคลาราม ภายหลังพระบาทสมเด็จพระจอมเกล้าเจ้าอยู่หัว พระราชทานนามว่า พระพุทธโลกนาถ ราชสมมติวงศ์ องค์อนันตญาณสัพพัญญู สยัมภูพุทธบพิตร พุทธลักษณะที่ปรากฏในปัจจุบันคือ เป็นพระพุทธรูปยืน พระหัตถ์ซ้ายประทานอภัย พระหัตถ์ขวาแนบพระวรกาย หรือปางห้ามพระแก่นจันทน์ ทรงครองจีวรห่มเฉียง พาดสังฆาฏิ จุดเด่นของรูปองค์นี้อยู่ที่ปางประทานอภัยพระหัตถ์ซ้ายที่พบไม่มากนัก รวมถึงริ้วจีวรที่พาดเฉียงลงหน้าสบงไปทางด้านขวาผิดแปลกไปจากพระพุทธรูปยืนทั่วไป พิชญา สุ่มจินดา อาจารย์ภาควิชาศิลปะไทย คณะวิจิตรศิลป์ มหาวิทยาลัยเชียงใหม่ มีข้อสังเกตุว่า “ปีกจีวร” ทั้งสองข้างที่เป็นลักษณะของการครองจีวร “ห่มคลุม” แผ่ออกจากพระวรกายทั้งสองข้าง พบเป็นปกติของพระพุทธรูปยืนในสมัยอยุธยา ก่อนจะแก้ไขให้เป็น “ห่มเฉียง” ตามความนิยมในสมัยอยุธยาตอนปลายและต้นรัตนโกสินทร์ พระกรขวาเหยียดตรงแลดูแข็งกระด้าง และพระหัตถ์ซ้ายประทานอภัยมีสัดส่วน ที่ไม่รับกันกับพระกร หากพิจารณาจากการครองจีวร “ห่มคลุม” แล้ว เป็นไปได้ที่พระพุทธโลกนาถฯ จะเคยเป็น 'พระพุทธรูปปางอุ้มบาตร' มาก่อน เชิงอรรถ อ้างอิง http://www.watpho.com/th/data/buddha02.php?MenuID=3&SubMenuID=2 พุทธโลกนาถ พุทธโลกนาถ พุทธโลกนาถ
ทางหลวงแผ่นดินหมายเลข 1155 บ้านปี้-บ้านลุง เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด พ.ศ. 2517 ในสมัยนายสัญญา ธรรมศักดิ์ เป็นนายกรัฐมนตรี โดยเป็นทางหลวงสายยุทธศาสตร์ในการปราบปรามขบวนการคอมมิวนิสต์ในเขตดอยยาว จังหวัดเชียงราย ซึ่งทางหลวงสายนี้ถูกประกาศให้เป็นทางหลวงที่จำเป็นต้องสร้างโดยด่วน ในสมัยที่นายเชาวน์ ณ ศิลวันต์ เป็นรัฐมนตรีว่าการกระทรวงคมนาคม เขตการควบคุม ทางหลวงแผ่นดินหมายเลข 1155 แบ่งเขตการควบคุมออกเป็น 3 ตอน ดังนี้ ตอน 0100 แยกทางหลวงหมายเลข 1021 (ป่าบง) - กม.30+200 ระยะทาง 30.200 กิโลเมตร อยู่ภายใต้การควบคุมดูแลของหมวดทางหลวงเทิง แขวงทางหลวงเชียงรายที่ 2 (เชียงของ) ตอน 0201 กม.30+200 - ผาแล ระยะทาง 11.800 กิโลเมตร อยู่ภายใต้การควบคุมดูแลของหมวดทางหลวงเวียงแก่น แขวงทางหลวงเชียงรายที่ 2 (เชียงของ) ตอน 0202 ผาแล - กม.65+000 ระยะทาง 23.000 กิโลเมตร อยู่ภายใต้การควบคุมดูแลของหมวดทางหลวงเวียงแก่น แขวงทางหลวงเชียงรายที่ 2 (เชียงของ) ตอน 0300 กม.65+000 - บรรจบทางหลวงหมายเลข 1020 (บ้านลุง) ระยะทาง 25.765 กิโลเมตร อยู่ภายใต้การควบคุมดูแลของหมวดทางหลวงเวียงแก่น แขวงทางหลวงเชียงรายที่ 2 (เชียงของ) ความสำคัญ ทางหลวงแผ่นดินหมายเลข 1155 เป็นทางหลวงสายสำคัญที่ใช้ในการเดินทางติดต่อของประชาชนในท้องที่อำเภอเวียงแก่น และอำเภอเทิง จังหวัดเชียงราย ทั้งยังเป็นเส้นทางสำคัญที่นักท่องเที่ยวใช้เพื่อเดินทางไปสู่ยอดภูชี้ฟ้า และผาตั้ง อีกด้วย อ้างอิง 1155 4-1155 1155
สส.หญิงคนแรกของไทยคือ สส.หญิงคนแรกของไทยคือ --180.180.25.47 18:27, 6 มิถุนายน 2555 (ICT) คุณหญิงอรพินท์ ไชยกาล (พ.ศ. 2447-พ.ศ. 2539) อดีตสมาชิกสภาผู้แทนราษฎร จังหวัดอุบลราชธานี เป็นสตรีที่ได้รับเลือกตั้งเป็นสมาชิกสภาผู้แทนราษฎรคนแรกของประเทศไทย --L0V3Kr1TT4Y4 19:09, 21 มิถุนายน 2555 (ICT) พระยาพิชัยดาบหักเป็นลูกของใคร? พระยาพิชัยดาบหักเป็นลูกของใคร --118.172.244.55 12:47, 9 มิถุนายน 2555 (ICT) ในวิกิพีเดียไทย บิดามารดาไม่ปรากฏนาม, ใน English Wikipedia His parents were unknown. --L0V3Kr1TT4Y4 18:28, 21 มิถุนายน 2555 (ICT) ความหมายของตราสัญลักษณ์สำนักงบประมาณ ความหมายของตราสัญลักษณ์สำนักงบประมาณ --223.204.174.65 12:00, 13 มิถุนายน 2555 (ICT) จากบทความสำนักงบประมาณ ท่านใช้ตราเดียวกันกับตราราชการของสำนักนายกรัฐมนตรี (ประเทศไทย) ----L0V3Kr1TT4Y4 18:24, 21 มิถุนายน 2555 (ICT) ยุคก่อนประวัติศาสตร์คือ? --171.4.15.76 19:33, 17 มิถุนายน 2555 (ICT) ยุคก่อนประวัติศาสตร์ โดยทั่วไปหมายถึงช่วงเวลาที่ไม่มีการบันทึกเรื่องราวต่าง ๆ โดยมนุษย์ (ในบางครั้งหมายถึง ช่วงเวลาก่อนมีอารยธรรมมนุษย์) แต่ละสำนักให้นิยามไม่ตรงกัน เช่น เริ่มตั้งแต่ กำเนิดโลก หรือเริ่มตั้งแต่ ช่วงเวลาที่มีสิ่งมีชีวิต ที่มีโฮโมเซเปียนส์ หรือบรรพบุรุษของมนุษย์กำเนิดขึ้น --L0V3Kr1TT4Y4 18:20, 21 มิถุนายน 2555 (ICT) ยุคก่อนประวัติศาสตร์ หมายถึงยุคก่อนที่มนุษย์รู้จักคิดค้นตัวอักษรเพื่อใช้บันทึกเรื่องราวในประวัติศาสตร์ต่าง ๆ ซึ่งเป็นไปไม่ได้เลยที่จะหาว่าสิ้นสุดลงเมื่อใด เพราะแต่ละพื้นที่มีการคิดค้นตัวอักษรในช่วงเวลาที่ต่างกัน เช่นจีนเข้าสู่ยุคประวัติศาสตร์ก่อนไทย เนื่องจากจีนคิดค้นตัวอักษรได้ก่อนไทย แม้แต่ในไทยแต่ละภูมิภาคก็เข้าสู่ยุคประวัติศาสตร์ในช่วงเวลาที่ต่างกัน ที่ราบสูงใดในทวีปเอเชียที่มีขนาดใหญ่และสูงที่สุดในโลก --115.67.192.21 15:36, 18 มิถุนายน 2555 (ICT) จากหน้า :en:Tibetan Plateau The Tibetan Plateau (ที่ราบสูงทิเบต) is sometimes called 'the Roof of the World' (นั้นบางครั้งก็เรียกว่า 'หลังคาโลก') and is the world's highest and largest plateau (และเป็นที่ราบสูงที่มีขนาดใหญ่และสูงที่สุดในโลก), with an area of 2.5 million km2 (มีพื้นที่ประมาณ 2.5 ล้านตารางกิโลเมตร.. ไม่ตรงกับของวิกิพีเดียไทยมีแค่ 1.3 ล้านฯ หรือประมาณครึ่งนึงของ 2.5) (0.97 million sq. mi., or about four times the size of France (หรือประมาณ 0.97 ล้านตารางไมล์ หรือประมาณสี่เท่าของพื้นที่ประเทศฝรั่งเศส). --L0V3Kr1TT4Y4 18:40, 21 มิถุนายน 2555 (ICT) อาณาจักรทวารวดีได้รับอิทธิพลของพระพุทธศาสนานิกายอะไร --119.42.78.201 11:09, 30 มิถุนายน 2555 (ICT) ศาสนาพุทธนิกายหินยาน จากประเทศอินเดีย ความสำคัญของรัฐ ความสำคัญของรัฐ รัฐมีอะไรบ้าง รัฐมีกี่รูปแบบ อำนาจสูงสุดของรัฐคืออะไร
ผมมีจุด สามจุด มีค่าสามค่า ผมต้องการหา R ผมมีจุดสามจุด มีค่าสามค่า ผมต้องการหา R ต้องใช้สูตรไหนครับ --202.57.136.85 15:25, 2 สิงหาคม 2555 (ICT) ผมขอเดานะครับ ลองดูที่ :en:Y-Δ transform --浓宝努 18:52, 4 สิงหาคม 2555 (ICT) อิเลคโตรแมกเนติกคือพลังยกตัวแบบเดียวกับที่ยูเอฟโอใช้ใช่หรือไม่ อิเลคโตรแมกเนติกคือพลังยกตัวแบบเดียวกับที่ยูเอฟโอใช้ใช่หรือไม่ --118.173.162.208 19:47, 7 สิงหาคม 2555 (ICT) อิเลคโตรแมกเนติกแปลว่าคลื่นแม่เหล็กไฟฟ้า ไม่เกี่ยวอะไรกับยูเอฟโอ อากาศยานจะลอยได้ ก็ต้องมีแรงที่เท่ากับหรือมากกว่าแรงที่เกิดจากความโน้มถ่วง ในทิศทางตรงกันข้าม --浓宝努 20:09, 7 สิงหาคม 2555 (ICT) แมกเนติกที่แกนโลกก่อให้เกิดแรงโน้มถว่งใช่หรือไม่ แมกเนติกที่แกนโลกก่อให้เกิดแรงโน้มถว่งใช่หรือไม่ --118.173.162.208 20:04, 7 สิงหาคม 2555 (ICT) ไม่ใช่ครับ ความโน้มถ่วงเกิดจากมวล ยิ่งมีมวลมาก ก็ยิ่งมีความโน้มถ่วงมาก จากกฎของนิวตัน --浓宝努 20:06, 7 สิงหาคม 2555 (ICT) ราคา หุ่นasimo ตัวเท่าไหร่ ราคา หุ่น asimo ตัวเท่าไหร่ --58.11.149.114 21:41, 11 สิงหาคม 2555 (ICT) เลขคณิต เลขโดด0-9นำมาสร้างจำนวนเต็ม4หลักและหารด้วย5ลงตัวได้กี่จำนวน--125.27.199.10 12:38, 25 สิงหาคม 2555 (ICT) จำนวนเต็มสี่หลัก ก็คือ 0000–9999 มี 10000 จำนวน จำนวนที่หารด้วย 5 ลงตัว จึงมีทั้งหมด ⌊ 10000 ÷ 5 ⌋ = 2000 จำนวน ได้แก่ 0, 5, 10, 15, ..., 9995 บางบริบทอาจถือว่าถ้าเลข 0 นำหน้า มันจะไม่ใช่เลขสี่หลัก ดังนั้นบริบทนี้จะเหลือเพียง 1000–9999 มี 9000 จำนวน จำนวนที่หารด้วย 5 ลงตัว จึงมีทั้งหมด ⌊ 9000 ÷ 5 ⌋ = 1800 จำนวน ได้แก่ 1000, 1005, 1010, 1015, ..., 9995 --浓宝努 17:34, 20 กันยายน 2555 (ICT)
สมณะกระทรวง คือ องค์การบริหารส่วนกลางในคริสตจักรโรมันคาทอลิกภายในสภาปกครองโรมัน แต่ละสมณะกระทรวงมีสมณมนตรี (prefect) เป็นผู้บริหารสูงสุด สมณมนตรีแต่ละท่านมีสมณศักดิ์เป็นพระคาร์ดินัล สมณะกระทรวงในปัจจุบัน สมณะกระทรวง สมณมนตรี ประเทศ ได้รับแต่งตั้ง สมณะกระทรวงหลักความเชื่อ พระคาร์ดินัลหลุยส์ ลาดาเรีย แฟร์เร 1 ก.ค. 2017 สมณะกระทรวงพิธีกรรมและศีลศักดิ์สิทธิ์ พระคาร์ดินัลโรเบิร์ต ซาร่าห์ 27 พ.ค. 2015 สมณะกระทรวงการประกาศพระวรสารสู่ปวงชน พระคาร์ดินัลหลุยส์ อันโตนีโอ ตักเล 8 ธ.ค. 2019 สมณะกระทรวงการแต่งตั้งนักบุญ พระคาร์ดินัลโจวันนี อันเจโล เบคคีอู 31 ส.ค. 2018 สมณะกระทรวงมุขนายก พระคาร์ดินัลมาร์ก เวเล็ต 30 มิ.ย. 2010 สมณกระทรวงบาทหลวง พระคาร์ดินัลเบเนียมิโน สเตลล่า 21 ก.ย. 2013 สมณะกระทรวงคริสตจักรตะวันออก พระคาร์ดินัลเลโอนาร์โด ซันดรี 9 มิ.ย. 2007 สมณะกระทรวงสถาบันชีวิตที่ถวายแล้วและคณะชีวิตแพร่ธรรม พระคาร์ดินัลโจเอา บราซ เด อาวิซ 4 ม.ค. 2011 สมณะกระทรวงการศึกษาคาทอลิก พระคาร์ดินัลจูเซปเป แวร์ซาลดี 31 มี.ค. 2015 อ้างอิง
จิตรกรรม เฟร็วยา โดย John Bauer ในตำนานนอร์ส เฟร็วยา เป็นเทพีแห่งความรัก ความงาม ความอุดมสมบูรณ์ ทอง ไสยเวท สงคราม และความตาย นางเป็นเจ้าของสร้อยบรีซิงกาเม็น (Brísingamen) นางสวมเสื้อคลุมขนเหยี่ยว ขี่รถลากที่เทียมด้วยแมวสองตัว พร้อมติดตามด้วยหมูป่าฮิลดิสวีนี (Hildisvíni) เฟร็วยาเป็นธิดาของมหาเทพนยอร์เดอร์ (Njörðr) มีพี่ชายฝาแฝดชื่อเฟร็วเยอร์ (Freyr) มีสามีชื่อโอเดอร์ (Óðr) มีลูกสาวสองนางคือโนสส์ (Hnoss) และเกร์เซมี (Gersemi) โอเดอร์ผู้เป็นสามีได้หายตัวไปบ่อย ๆ เฟร็วยาร้องไห้เป็นทองสีแดง น้ำตาของเธอร่วงตกลงไปยังพื้นโลกและเปลี่ยนเป็นสายแร่ทองคำ เธอได้ออกตามหาสามีภายใต้ชื่อปลอม Gefn, Hörn, Mardöll, Sýr, Valfreyja และ Vanadís เฟร็วยาเป็นเทพีในวงศ์วานีร์ นางปกครองลานโฟลกวังเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงวัลฮ็อลล์ของจอมเทพโอดินน์ โถงโฟลกวังราเป็นที่ตั้งของห้องประทับเซ็สส์รูมนีร์ (Sessrúmnir) ชื่อเฟร็วยามีการสะกดที่หลากหลาย Freya, Frejya, Freyia, Frøya, Frøjya และ Freia อ้างอิง Fr
หม่อมหลวงปิ่น มาลากุล บุคคลสำคัญของโลกและศิลปินแห่งชาติ อดีตรัฐมนตรีว่าการกระทรวงศึกษาธิการ รัฐมนตรีว่าการกระทรวงวัฒนธรรม อดีตอธิการบดีมหาวิทยาลัยศิลปากร วิทยาลัยวิชาการศึกษาและผู้ก่อตั้งโรงเรียนเตรียมอุดมศึกษา โรงเรียนสาธิตมหาวิทยาลัยศรีนครินทรวิโรฒ ปทุมวัน เกิดเมื่อวันที่ 24 ตุลาคม พ.ศ. 2446 ณ บ้านถนนอัษฎางค์ กรุงเทพมหานคร เป็นบุตรคนที่ 6 ใน 13 คน ของเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) และท่านผู้หญิงพระเสด็จสุเรนทราธิบดี (เสงี่ยม มาลากุล ณ อยุธยา) พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ได้รับทุนของกระทรวงธรรมการ จึงออกไปศึกษาต่อ ณ ประเทศอังกฤษ โดยไปเข้าเรียนที่ The School of Oriental and African Studies, University of London (SOAS) หรือวิทยาลัยบูรพศึกษาและอาฟริกาศึกษา มหาวิทยาลัยลอนดอน และได้รับประกาศนียบัตรวิชาภาษาและวรรณคดีบาลีและสันสกฤต แล้วได้ย้ายไปศึกษาต่อที่คณะบูรพคดีศึกษา (Faculty of Oriental Studies) สถาบันตะวันออกของมหาวิทยาลัยออกซฟอร์ด ประสบความสำเร็จโดยได้ปริญญาตรี (B.A.) เกียรตินิยมสาขาบูรพคดีศึกษา (Oriental Studies) วิชาเอกภาษาบาลีและสันสกฤต ในปี พ.ศ. 2471 อ่านต่อ...
มาสด้า CX-9 เป็นรถยนต์เอนกประสงค์สมรรถนะสูงขนาดกลาง (Mid-Size SUV) ผลิตโดยมาสด้า เริ่มผลิตในปี พ.ศ. 2550 ถูกพัฒนาขึ้นบนตัวถัง CD3 ซึ่งเป็นพื้นตัวถังสำหรับการพัฒนารถยนต์ขนาดกลางและรถยนต์ขนาดใหญ่ของมาสด้าและฟอร์ด ใช้ร่วมกับ มาสด้า 6 ฟอร์ด ฟิวชั่น และ ฟอร์ด เอดจ์ รุ่นที่หนึ่ง (พ.ศ. 2549–2558) มาสด้า ซีเอ็กซ์-9 เผยโฉมครั้งแรกเมื่อปี พ.ศ. 2549 ในงานนิวยอร์กมอเตอร์โชว์โดยในระยะแรกมาสด้ามีแผนทำตลาดซีเอ็กซ์-9 เฉพาะในอเมริกาเหนือเท่านั้น ยังไม่มีการจำหน่ายในญี่ปุ่น แม้ว่าจะผลิตจากประเทศญี่ปุ่นก็ตาม แต่หากทำตลาดอยู่ในตลาดเดียว โอกาสจะคืนทุนได้เร็วก็ยาก เพราะฉะนั้นหากประเทศอื่นๆ สามารถนำไปทำตลาดได้โดยสามารถรับมือกับยอดขายและกระแสตอบรับ โดยที่ไม่ขาดทุนและคุ้มค่า ก็ควรที่จะนำรถรุ่นนั้นๆ ไปขาย เป็นธรรมดาของบริษัทรถยนต์ จนในที่สุด ก็ได้ส่งออกไปขายในบางประเทศ ในรุ่นปรับโฉมซึ่งเปิดตัวในปี พ.ศ. 2552 มาสด้า ซีเอ็กซ์-9 มีเครื่องยนต์ 2 รุ่นคือ 3.5 และ 3.7 ลิตร ของ Ford ทั้งสองรุ่นเป็นเครื่องยนต์ V6 ขับเคลื่อนล้อหน้า และขับเคลื่อนสี่ล้อ ระบบเกียร์เป็นเกียร์อัตโนมัติ 6 สปีด และมีฐานการประกอบที่ประเทศญี่ปุ่น ในประเทศไทย บริษัท มาสด้า เซลส์ (ประเทศไทย) จำกัด ได้นำมาสด้า ซีเอ็กซ์-9 เข้ามาทำตลาดในประเทศไทยเมื่อปี พ.ศ. 2552 โดยเคยนำมาอวดโฉมในงานบางกอกอินเตอร์เนชันแนลมอเตอร์โชว์ ปี พ.ศ. 2552 แต่ที่นำมาขายล่าช้ากว่าตลาดโลกเพราะมาสด้าคิดว่าควรจะรอรุ่นปรับโฉมจะดีกว่า กว่าจะได้เปิดตัวก็คือปี พ.ศ. 2552 เปิดตัวในราคา 3,690,000 บาท เครื่องยนต์ 3.7 ลิตร V6 เป็นรถนำเข้าจากต่างประเทศทั้งคัน ปรับโฉมรุ่นปี 2010 สำหรับรุ่นปี 2010 มาสด้า ซีเอ็กซ์-9 ได้มีการปรับโฉมโดยมีกระจังหน้าใหม่ ระบบแอร์สามโซนและระบบบลูทูธแฮนฟรีเป็นคุณสมบัติมาตรฐานในทุกรุ่น ปรับโฉมรุ่นปี 2013 สำหรับรุ่นปี 2013 ซีเอ็กซ์-9 ได้มีการปรับโฉมใหม่โดยเปลี่ยนแปลงภายนอก เช่น ไฟหน้าใหม่ กระจังหน้าใหม่ รุ่นที่สอง (TC; พ.ศ. 2559–2567) มาสด้า ซีเอ็กซ์-9 (ออสเตรเลีย) ที่งานลอสแอนเจลิสออโต้โชว์ มาสด้าได้เผยโฉมรุ่นที่สองของซีเอ็กซ์-9 ซึ่งผ่านมาเก้าปีหลังจากเปิดตัวรุ่นแรก มาสด้า ซีเอ็กซ์-9 สร้างบนพื้นฐานและเครื่องยนต์สกายแอคทีฟที่มาสด้าได้แนะนำไปเมื่อ พ.ศ. 2554 มาสด้า ซีเอ็กซ์-9 รุ่นที่สองได้ใช้เครื่องยนต์ 2.5 ลิตร สกายแอคทีฟ-จี เบนซิน สี่สูบ ให้กำลัง 227 แรงม้าในน้ำมันออคเทน 87 และให้กำลัง 250 แรงม้าในน้ำมันพรีเมียม แรงบิด 470 นิวตันเมตร ใช้เครื่องยนต์ร่วมกับเกียร์อัตโนมัติ 6 จังหวะ การออกแบบภายนอกได้ใช้แนวทางการออกแบบโคโดะของมาสด้า ตัวรถมีขนาดสั้นกว่ารุ่นก่อน แต่มีฐานล้อที่ยาวกว่า น้ำหนักได้ลดลงไป 90 กิโลกรับในรุ่นขับเคลื่อนสองล้อและลดลงไป 130 กิโลกรัมในรุ่นขับเคลื่อนทุกล้อ MAZDA CX-9 เลิกผลิตปลายปี 2023 เน้นการผลิต MAZDA CX-90 PHEV ในฐานะรถ SUV สามแถวเรือธง อ้างอิง ทดลองขับ Mazda CX-9 V6 3.7L 6AT : แรงเอาเรื่อง หรู และขับดี กว่าที่คิด แต่แอบกินจุไปนิดนึงนะ CX-9
หนองปลาหมอ เป็นตำบลหนึ่งในอำเภอบ้านโป่ง จังหวัดราชบุรี ประวัติ ในสมัยรัชกาลที่ 1 ได้มีคนไทยเชื้อสายโยนก อพยพมาจากเมืองเชียงแสน แล้วมารวมตัวกัน ณ ทะเลสาบแห่งหนึ่งใน ตำบลคุ้งพยอม อำเภอบ้านโป่ง ซึ่งในทะเลสาบดังกล่าวพบปลาหมอเป็นจำนวนมาก ทำให้ชาวบ้านตั้งหมู่บ้านขึ้นว่าชุมชนหนองปลาหมอ ต่อมาหมู่บ้านใหญ่ขึ้นจึงได้ตั้งเป็น ตำบลหนองปลาหมอ จนถึงปัจจุบันนี้ ต่อมามีคนย้ายมาจากตำบลสร้อยฟ้า อำเภอโพธาราม จังหวัดราชบุรี และตำบลเขาสามสิบหาบ อำเภอท่ามะกา จังหวัดกาญจนบุรี และย้ายมาจากที่อื่น ๆ เช่น ตำบลบ้านม่วง อำเภอบ้านโป่ง ตำบลบ้านเลือก อำเภอโพธาราม ตำบลคูบัว อำเภอเมืองราชบุรี อำเภอบางแพ จังหวัดราชบุรี มีภาษาพูดหลายภาษา เช่น ภาษาไทย ภาษาญวน ภาษามอญ และได้แยกเป็น ต.เขาขลุง ที่ตั้งและอาณาเขต ตำบลหนองปลาหมอมีอาณาเขตติดต่อ 3 อำเภอของจังหวัดราชบุรี ทิศเหนือ ติดต่อกับ ตำบลโคกตะบอง อำเภอท่ามะกา จังหวัดกาญจนบุรี ทิศใต้ ติดต่อกับ ตำบลเตาปูน อำเภอโพธาราม จังหวัดราชบุรี ทิศตะวันออก ติดต่อกับ ตำบลคุ้งพยอม ตำบลบ้านม่วง อำเภอบ้านโป่ง จังหวัดราชบุรี ทิศตะวันตก ติดต่อกับ ตำบลเขาขลุง อำเภอบ้านโป่ง จังหวัดราชบุรี ภูมิประเทศ สภาพโดยทั่วไป พื้นที่เป็นที่ราบลุ่มพื้นดินอุดมสมบูรณ์เหมาะแก่การทำการเกษตรกรรมและเลี้ยงสัตว์ การแบ่งเขตการปกครอง ตำบลหนองปลาหมอแบ่งเป็น 16 หมู่บ้าน ดังนี้ 1. หมู่ 1 บ้าน (หัว) หนองปลาหมอ 9. หมู่ 9 บ้านตลาดนก ดอนสว่าง 2. หมู่ 2 บ้านหนองปลาหมอ 10. หมู่ 10 บ้านหนองตะพาบน้ำ 3. หมู่ 3 บ้านฟากหนอง 11. หมู่ 11 บ้านหนองหิน 4. หมู่ 4 บ้านหนองทราย 12. หมู่ 12 บ้านหนองจิกโพรง 5. หมู่ 5 บ้านดอนกระทือ 13. หมู่ 13 บ้านสระตะโก 6. หมู่ 6 บ้านบ่อเจ๊ก 14. หมู่ 14 บ้านห้วย 7. หมู่ 7 บ้านหัวบ้านใหม่ 15. หมู่ 15 บ้านทรายคำ/บ้านมาบแค 8. หมู่ 8 บ้านโคกสูง 16. หมู่ 16 บ้านแพะ อ้างอิง หนองปลาหมอ หนองปลาหมอ หนองปลาหมอ
ฮอนด้า สตรีม เป็นรถยนต์เอนกประสงค์ขนาดเล็ก (Compact MPV) ผลิตโดยฮอนด้า เริ่มผลิตเมื่อเดือนตุลาคม พ.ศ. 2543 เพื่อแทนที่ ฮอนด้า ชัทเทิล รถมินิแวนที่นำฮอนด้า ซีวิค มาทำในรูปแบบมินิแวนเท่านั้น มีฐานการประกอบอยู่ที่ประเทศญี่ปุ่นและอินโดนีเซีย ปัจจุบัน ฮอนด้า สตรีม มีวิวัฒนาการตามช่วงเวลาได้ 2 รุ่น ดังนี้ รุ่นที่ 1 (RN1–5; พ.ศ. 2543-2549) ฮอนด้า สตรีม รุ่นที่ 1 ฮอนด้า สตรีม รุ่นที่ 1 เริ่มผลิตเมื่อ พ.ศ. 2543 โดยสร้างขึ้นบนพื้นฐานของฮอนด้า ซีวิค เช่นเดียวกับรุ่น Shuttle มีตัวถังมินิแวน 5 ประตู ใช้ระบบขับเคลื่อนล้อหน้า และระบบขับเคลื่อนสี่ล้อ เครื่องยนต์มีให้เลือกทั้ง 1.7 ลิตร และ 2.0 ลิตร ในประเทศอินโดนีเซีย ซึ่งเป็นตลาด Minivan ที่ใหญ่ที่สุดในโลก ฮอนด้าเคยส่งสตรีมเข้าไปผลิตและจำหน่ายในอินโดนีเซีย แต่เนื่องจากการประกอบที่ทำให้หลายคนเข็ดกับงานประกอบจากอินโดนีเซียไปพักใหญ่ ต่อให้มีการ Minorchange และย้ายโรงงานใหม่ แต่ก็ยังมีภาพเก่ามาอยู่เรื่อย ๆ จึงทำให้สตรีมไม่ประสบความสำเร็จมากนักในอาเซียน ในประเทศไทยก็เคยเกิดเหตุการณ์อย่างนี้เช่นเดียวกัน เนื่องจาก Honda มองเห็นความสำเร็จของ Chevrolet Zafira ในไทยทำให้ Honda มองว่าตลาดกลุ่มนี้น่าจะมีอนาคตในประเทศไทยเลยส่ง Stream เข้ามาจำหน่าย นำเข้าจากอินโดนีเซีย (PT Honda Prospect Motor) หวังจะตีค่ายแตกด้วยเทคโนโลยีเครื่องยนต์ที่ทันสมัย รวมถึงภาพลักษณ์แบรนด์ของฮอนด้าที่แข็งแกร่งกว่าจีเอ็ม (เชฟโรเลต) ในประเทศไทย ถึงแม้จีเอ็มจะเป็นผู้ผลิตรถยนต์อันดับ 1 ของโลกก็ตาม แต่ด้วยการโหมประชาสัมพันธ์ของจีเอ็ม รวมถึงโตโยต้าที่ส่ง Wish เข้ามาจำหน่าย รวมถึงการประกอบที่ไม่ดี ทำให้ลูกค้าเมินหน้าหนี แม้จะออกรุ่น Minorchange มาแก้ภาพลักษณ์ในปี พ.ศ. 2548 ก็ตาม ถือเป็นหนึ่งใน Honda หลาย ๆ รุ่นที่ไม่ประสบความสำเร็จในประเทศไทย รุ่นที่ 2 (RN6–9; พ.ศ. 2549-2557) ฮอนด้า สตรีม รุ่นที่ 2 ฮอนด้า สตรีม รุ่นที่ 2 เริ่มผลิตเมื่อ พ.ศ. 2549 จนถึง พ.ศ. 2557 รุ่นนี้ได้เลิกประกอบที่อินโดนีเซียแล้ว เนื่องจากงานประกอบทำให้ไม่ประสบความสำเร็จ รุ่นนี้ยังคงใช้พื้นฐานจาก Civic เหมือนเดิม ใช้ระบบขับเคลื่อนล้อหน้า และระบบขับเคลื่อนสี่ล้อ มีเครื่องยนต์ 1.8 ลิตร และ 2.0 ลิตร ระบบเกียร์เป็นเกียร์ธรรมดา 5 สปีด เกียร์อัตโนมัติ 5 สปีด และเกียร์อัตโนมัติ CVT อ้างอิง ทดลองขับ Honda FREED 1.5 L 5AT : Compact Minivan แสนหลั่นล้า แต่ราคาแพงเกิ๊นนน !? ทดลองขับ Suzuki ERTIGA 1.4 L 5MT & 4AT : แน่ใจนะว่าเนี่ย แค่ Swift Minivan ? 50 รถรุ่นดังในเมืองไทย 1985 - 2005 (Part I) สตรีม
เขตชุง เป็นหนึ่งใน 19 กูย็อก (เขต) ของเปียงยาง ประเทศเกาหลีเหนือ เขตนี้ตั้งอยู่ใจกลางเมือง ระหว่างคลองโพทงกังและแม่น้ำแทดง และมีอาณาเขตติดต่อกับเขตโมรันบงทางทิศเหนือ เขตโพทงกังทางทิศตะวันตกเฉียงเหนือ และเขตพย็องช็อนทางทิศใต้ ภาพรวม ในฐานะที่เป็นศูนย์กลางของเปียงยาง เขตนี้เป็นที่ตั้งของอาคารสำคัญที่สุดหลายแห่งของนคร จัตุรัสคิม อิล-ซ็องที่มีชื่อเสียงตั้งอยู่ริมฝั่งแม่น้ำแทดง พร้อมด้วยหอศึกษาใหญ่ประชาชน หอสมุดแห่งชาติของเกาหลีเหนือ เขตชุงเคยเป็นศูนย์กลางทางประวัติศาสตร์ของเปียงยาง และถูกทำลายเกือบทั้งหมดในช่วงสงครามเกาหลีจากการทิ้งระเบิดของอเมริกา ร่องรอยของเมืองเก่าบางส่วนยังคงปรากฏให้เห็น และเขตนี้เป็นที่ตั้งของสมบัติแห่งชาติหลายแห่งของเกาหลีเหนือ รวมถึงประตูโพทงและประตูแทดงที่สร้างขึ้นใหม่ ระฆังเปียงยาง ศาลารย็องวัง และหอซ็องรย็องและซุงอิน อาคารอื่น ๆ ได้แก่ โรงแรมโครยอ โรงแรมแทดงกัง ห้างสรรพสินค้าเปียงยางหมายเลข 1 พิพิธภัณฑ์ตราไปรษณียากรเกาหลี วังเด็กกลางเปียงยางและโรงภาพยนตร์แทดงมุน รถไฟใต้ดินเปียงยางวิ่งผ่านเขตนี้ โดยมีสถานีจอดที่ย็องกวัง พงฮวาและซึงนี นอกจากนี้ สถานีรถไฟกลางของเปียงยางก็ตั้งอยู่ในเขตนี้ด้วย สำนักงานบริหารของรัฐบาลเกาหลีเหนือและอุตสาหกรรมของประเทศตั้งอยู่ในพื้นที่นี้ สำนักงานใหญ่พรรคแรงงานเกาหลีและสำนักงานใหญ่ของคณะกรรมการกลางพรรคแรงงานเกาหลีก็ตั้งอยู่ในพื้นที่นี้ด้วย อพาร์ตเมนต์ริมน้ำแบบลดหลั่นเป็นชั้นจำนวนมากถูกสร้างขึ้นใหม่ตามแนวคลองโพทงกัง ซึ่งเป็นโครงการที่คิม จ็อง-อึนได้เยี่ยมชมหลายครั้ง และเขตนี้ได้รับการเปลี่ยนชื่อตามคำสั่งที่ 690 ของคณะผู้บริหารสูงสุดสมัชชาประชาชนสูงสุด เศรษฐกิจ แอร์โครยอ (Air Koryo) มีสำนักงานจองตั๋วอยู่ที่ย่านทงซ็อง การแบ่งเขตการปกครอง เขตชุงแบ่งออกเป็น 19 ย่าน หรือทง (dong) โชซ็อนกึล ฮันจา ย่านชังกวัง 창광동 ย่านชงโร 종로동 ย่านชุงซ็อง 중성동 ย่านแฮบังซัน 해방산동 ย่านคโยกู 교구동 ย่านคย็องริม 경림동 ย่านคย็องรู 경루동 瓊樓洞 ย่านคย็องซัง 경상동 ย่านมันซู 만수동 ย่านอเวซ็อง 외성동 ย่านโอทัน 오탄동 ย่านโพทงมุน 보통문동 ย่านรย็อนฮวา 련화동 ย่านรยูซ็อง 류성동 ย่านซอชัง 서창동 ย่านซอมุน 서문동 ย่านแทดงมุน 대동문동 ย่านทงอัน 동안동 ย่านทงฮึง 동흥동 ย่านทงซ็อง 동성동 ย่านย็อกช็อน 역전동 อ้างอิง ชุง
ศัพท์กฎหมายไทย 'จำหน่าย' และ 'ฐานความผิด' ไม่ใช่การบ้าน ผมเพียงแค่สงสัยดังนี้ ใน ปพพ. ของไทยในเรื่องทรัพย์สิน/กรรสิทธิ์ ตีความคำว่าจำหน่ายไว้กว้างมาก เช่น ถ้ามีปศุสัตว์เป็นกรรมสิทธิ์ของต้น จะฆ่าแกงกินเสียก็เรียกว่า 'จำหน่าย' ในขณะที่ ปอ. (หรือกฎหมายอาญาอื่น) ก็ใช้คำว่า 'จำหน่าย' เช่นกัน โดยเฉพาะกรณี 'มีไว้เพื่อจำหน่าย' (อะไรก็ตามซึ่งไม่ดี) ทำให้ต้องรับโทษหนักกว่ามีไว้ในครอบครอง (และใช้เอง) จึงสงสัยว่าความหมายของคำว่าจำหน่วยในทางแพ่งและทางอาญาของไทยขัดกันหรือไม่อย่างไร และเทียบเคียงคำใดในภาษาอังกฤษและในระบบกฎหมายคอมมอนลอว์ ใน ปอ. และกฎหมายก่อน ปอ. (เช่น ลักษณะอาญา ฯลฯ) มีการใช้คำว่า 'กระทำผิดฐาน...' ไว้ชัดเจนเป็นเรื่อง ๆ ไป แต่ก็ไม่ได้บัญญัติไว้ทุกมาตรา ทุกการกระทำ บางการกระทำก็เขียนเพียงว่า ทำเช่นนั้นเช่นนี้ต้องระวางโทษเลย หาได้บอกว่าผิดฐานใดไม่ คนที่รู้จักกฎหมายก่อน ปอ. อาจจะยกเอาชื่อฐานความผิดที่เคยมีอยู่ในกฎหมายเก่ามาอนุโลมใช้เรียกชื่อความผิดในกฎหมายใหม่ได้ แต่ในหลายกรณีผมเข้าใจว่าไม่เคยมีการเขียนฐานความผิดบางอย่างไว้ในกฎหมายเลย แต่คนทั่วไปเอามาเรียกใช้กันเอง (หรือศาลฎีกาก็เอามาใช้ด้วย?) เช่น 'ฐานฆ่าผู้อื่นโดยไตร่ตรองไว้ก่อน' ใน ปอ. ไม่ได้ใช้คำอย่างนี้เลย ไม่มีแม้แต่ 'ฐานฆ่าผู้อื่น' แต่อันนี้ดูพอเป็นไปได้ในแง่ที่ว่าเอาคำกิริยาที่มีอยู่ในบทลงโทษ มาเติมฐานเข้าไปเข้างหน้า กลายเป็นคำนามใหม่? ม. 112 ก็คล้าย ๆ กัน แต่ใช้คำใหม่เป็น 'หมิ่นพระบรมเดชานุภาพ' ซึ่งอาจยืมมาจากกฎหมายก่อน ปอ. สงสัยว่าการเรียกชื่อฐานใหม่ ๆ ขึ้นมาโดยไม่มีบทบัญญัติเป็นลายลักษณ์อักษรในกฎหมายสมควรหรือไม่ เพราะเหตุใด หากสมควรจะมีวิธีการเรียกอย่างไรให้เป็นมาตรฐาน --taweethaも (พูดคุย) 09:07, 11 เมษายน 2556 (ICT) 'จำหน่าย' ในความหมายของชาวบ้าน หมายถึงขายอย่างเดียว โปรดดูบริบทแวดล้อมด้วย --171.97.160.146 14:37, 11 เมษายน 2556 (ICT) ทั้งโลกมีกี่ภาษา ทั้งโลกมีกี่ภาษา --180.183.134.140 20:02, 29 เมษายน 2556 (ICT) ตอบตามหน้าภาษาใกล้สูญพันธุ์ : จำนวนภาษาทั้งหมดในโลกไม่เป็นที่ทราบ มีการประเมินกันหลากหลายขึ้นอยู่กับหลายปัจจัย Michael E. Krauss ประเมินว่ามีภาษาใช้กันอยู่ในปัจจุบันราว 6,000 ภาษา จนถึง พ.ศ. 2550 ยูเนสโกใช้ตัวเลขนี้ --L0V3Kr1TT4Y4 13:40, 28 ตุลาคม 2556 (ICT)
'กีฬาซอฟท์เทนนิส' ในการแข่งขันกีฬาแห่งชาติ ครั้งที่ 42 สุพรรณบุรีเกมส์ มีการชิงชัย 7 เหรียญทอง ประกอบด้วย ทีมชาย ทีมหญิง ชายเดี่ยว หญิงเดี่ยว ชายคู่ หญิงคู่ คู่ผสม เริ่มแข่งขันวันที่ 5-12 มกราคม 2557 สนามที่ใช้ในการแข่งขัน : ศูนย์วิทยบริการ สถาบันการพลศึกษา วิทยาเขตสุพรรณบุรี สรุปเหรียญรางวัล กีฬาเทเบิลเทนนิส 1 กรุงเทพมหานคร 5 3 2 10 2 ระนอง 2 0 1 3 3 นนทบุรี 0 2 2 4 พิจิตร 0 2 2 4 5 นครราชสีมา 0 0 3 3 6 ชลบุรี 0 0 2 2 7 เพชรบุรี 0 0 1 1 ราชบุรี 0 0 1 1 รวม 7 7 14 28 สรุปผลการแข่งขัน ทีมชาย กรุงเทพมหานครนิคม วงษ์ศิริศิรวิทย์ พวงทิพย์คมกริช แสงเป๋า พิจิตรธนวันต์ รู้คงประเสริฐศตพร เจิมปลั่งสุริยะ ประเสริฐศรี เพชรบุรีอวิรุทธิ์ กลิ่นประทุมวันเฉลิม พงษ์เถื่อนพุฒิพงศ์ ยอดเกตุ นนทบุรีนภัทร พานิชเจริญชัยเดช ม่วงหวานคชรักษ์ สุขประเสริฐ ทีมหญิง กรุงเทพมหานครอรวรรณ พาระนังกรชนก สุขหอมอนิศรา เมืองสุข นนทบุรีปิยพร ปานนาคพิสิฏฐา เมฆอัมพรนาจา เมฆอัมพร ราชบุรีพรรัตน์ รูปสูงวิวรรธณี พิณพงษ์ญาณิศา ปุนณ์สิทธิ์ ระนองนทีกานต์ อธิมุตติกุลกนกวรรณ อธิมุตติกุลสุธาสินี เสวตรบุตร ชายเดี่ยว กรุงเทพมหานครนิคม วงษ์ศิริ พิจิตรสุริยะ ประเสริฐศรี ชลบุรีพีรพล คุณประเสริฐ พิจิตรศตพร เจิมปลั่ง หญิงเดี่ยว ระนองสุธาสินี เสวตรบุตร กรุงเทพมหานครอนิศรา เมืองสุข นครราชสีมาพชรพร หมั่นเที่ยง กรุงเทพมหานครอรวรรณ พาระนัง ชายคู่ กรุงเทพมหานครนิคม วงษ์ศิริศิรวิทย์ พวงทิพย์ นนทบุรีชัยเดช ม่วงหวานคชรักษ์ สุขประเสริฐ ชลบุรีพีรพล คุณประเสริฐภัทรธร ภัสระ พิจิตรศตพร เจิมปลั่งสุริยะ ประเสริฐศรี หญิงคู่ ระนองสุธาสินี เสวตรบุตรจิณห์นิภา เสวตรบุตร กรุงเทพมหานครอรวรรณ พาระนังอนิศรา เมืองสุข กรุงเทพมหานครจรรยาพร วรภักดีกรชนก สุขหอม นครราชสีมาพชรพร หมั่นเที่ยงอทิตยา สุวรรณติยะกุล คู่ผสม กรุงเทพมหานครนิคม วงษ์ศิริอนิศรา เมืองสุข กรุงเทพมหานครศิรวิทย์ พวงทิพย์อรวรรณ พาระนัง นนทบุรีปิยพร ปานนาคนภัทร พานิชเจริญ นครราชสีมานิธิพัฒน์ พิมพ์รัตน์อทิตยา สุวรรณติยะกุล อ้างอิง กีฬาแห่งชาติครั้งที่ 42 สุพรรณบุรีเกมส์ 42
17 ถูกแบ่งเป็น 3 กลุ่ม กลุ่มละ 5 โดยเหลือ 2 ในที่นี้ ตัวตั้งคือ 17 ตัวหารคือ 5 ผลหารคือ 3 และเศษคือ 2 17 = 5 × 3 + 2 ในวิชาเลขคณิต วิธีหารแบบยุคลิด เป็นขั้นตอนการหารของจำนวนเต็มสองจำนวน ให้ผลลัพธ์เป็นผลหารและเศษ มีทฤษฎีบทกล่าวว่าผลหารและเศษมีอยู่หนึ่งเดียว และมีสมบัติบางประการ วิธีการหารจำนวนเต็มคำนวณตัวตั้งและตัวหารเป็นผลหารและเศษ วิธีที่รู้จักกันโดยทั่วไปคือการหารยาว การหารจำนวนเต็มเป็นส่วนประกอบสำคัญสำหรับขั้นตอนวิธีการอื่นๆ เช่นขั้นตอนวิธีแบบยุคลิดสำหรับหาตัวหารร่วมมากของสองจำนวน ตัวอย่างโดยทั่วไป พายแบ่งเป็น 9 ชิ้น มีคน 4 คน แต่ละคนได้พาย 2 ชิ้น เหลืออีก 1 ชิ้น สมมุติว่าพายชิ้นหนึ่งแบ่งเป็น 9 ชิ้นเล็ก คน 4 คนแบ่งพายเท่าๆ กัน โดยวิธีหารแบบยุคลิด 9 หารด้วย 4 ได้ 2 เศษ 1 นั่นคือแต่ละคนได้พาย 2 ชิ้น เหลือ 1 ชิ้น ประโยคข้างต้นสามารถยืนยันโดยการคูณ การดำเนินการผกผันของการหาร: ถ้าคนทั้ง 4 ได้พายคนละ 2 ชิ้น แล้วพายที่แจกคนเหล่านี้มีจำนวน 4 × 2 = 8 ชิ้น เมื่อรวมกับอีก 1 ชิ้นที่เหลืออยู่จะได้ 9 ชิ้น ดังนั้น 9 = 4 × 2 + 1 โดยทั่วไป ถ้าจำนวนของชิ้นพายแทนด้วย a และจำนวนของคนคือ b สามารถแบ่งพายให้ทุกคน คนละเท่าๆกัน โดยแต่ละคนได้พาย q ชิ้น (ผลหาร)และพายจำนวน r หมวดหมู่ : การหาร
การข้ามฝั่ง เป็นการนำสิ่งต่าง ๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว ซึ่งอาจเกิดขึ้นได้จากการทำความตกลงระหว่างผู้ถือลิขสิทธิ์ การพยายามข้ามฝั่งของผู้ติดตาม หรืออาจเป็นในกรณีที่เรื่องแต่งดังกล่าวมีผู้ถือลิขสิทธิ์ร่วมกันอยู่ การข้ามฝั่งที่เป็นทางการมักเกิดจากการที่ผู้ถือลิขสิทธิ์หาโอกาสในการทำรายได้โดยการผสมผสานเรื่องแต่งที่ได้รับความนิยมและมีผู้ติดตามอย่างเหนียวแน่น หรืออาจเป็นการแนะนำแนวคิดใหม่ ๆ จากอิทธิพลของแนวคิดเดิม ส่วนมากมักจะเกิดจากการที่ผู้ถือลิขสิทธิ์ในเรื่องแต่งที่ข้ามกันเป็นคนเดียวกัน แต่ในบางกรณีอาจเป็นการร่วมมือกันของผู้ถือลิขสิทธิ์ต่างรายกันก็ได้หากตกลงกันได้ หรือในบางกรณีนำตัวละครที่ตกเป็นสาธารณสมบัติมาคู่กับตัวละครที่อยู่ภายใต้ลิขสิทธิ์อยู่ก็ได้ เรื่องที่แต่งโดยข้ามฝั่งนั้นมักจะมีการแสดงเหตุผลว่าเหตุใดถึงข้ามฝั่งกันได้ เช่น เป็นเพื่อนบ้านกัน (ตัวละครจากเรื่อง Golden Girls และ Empty Nest) หรือใช้วิธีข้ามมิติกัน (เช่นในรูปแบบที่ปรากฎในเรื่องแต่งแนวไซไฟ) แต่บางเรื่องก็ไม่อธิบายเลย หรือไม่สามารถอธิบายได้โดยอาศัยจักรวาลของตน ทำให้แต่ละจักรวาลจำเป็นต้องไม่กล่าวถึงเพื่อให้เรื่องของตนเองเกิดความต่อเนื่อง อย่างไรก็ดีบางเรื่องก็จงใจทำให้ความสัมพันธ์ระหว่างจักรวาลทั้งหมดซับซ้อน เช่นในกรณีของเดอะซิมป์สันส์และ Futurama ซึ่งแต่ละเรื่องเป็นเรื่องแต่งซึ่งกันและกันในอีกเรื่องหนึ่ง
พระมหากษัตริย์ (อาโฮซู) แห่งดาโฮเมย์เป็นตำแหน่งผู้ปกครองของราชอาณาจักรดาโฮเมย์ซึ่งปกครองอยู่ในทางตอนใต้ของวันปัจจุบันประเทศเบนินตั้งแต่ 1600 จนถึง 1900 เมื่อฝรั่งเศสยกเลิกอำนาจทางการเมืองของราชอาณาจักร รายพระนามพระมหากษัตริย์ดาโฮเมย์ หัวหน้าเผ่าอะโบมีย์ ราชวงศ์อาลาดาโซโนอู รัชกาล พระนาม หมายเหตุ c.1600 กังนีเฮซซู or โด อักลิน เป็นผู้นำของชาวฟอน. c.1625 to 1645 โดโกโดนู, อาโฮซู จัดตั้งราชอาณาจักรและสร้างพระราชวัง พระมหากษัตริย์แห่งราชอาณาจักรดาโฮเมย์ ราชวงศ์อาลาดาโซโนอู รัชกาล พระรูป พระนาม หมายเหตุ 1645 to 1685 โฮเอกบาจา, อาโฮซู เป็นกษัตริย์พระองค์แรกที่มีหลักฐานแน่ชัด 1685 to 1716 อากาบา, อาโฮซู พระนางฮังเบ, ผู้สำเร็จราชการ ฮังเบเป็นผู้ปกครองดาโฮเมย์ เป็นระยะเวลาสั้นของเวลาระหว่างการสวรรคตของอากาบาและการปกครองของอากาจาเบย์ระบุว่ามีหลักฐานที่ชัดเจนที่แสดงให้เห็นได้ Hangbe กฎระยะเวลา แต่มันก็ไม่มีความชัดเจนว่ามันเป็นเวลาสามเดือนหรือสามปี เธอไม่ได้รวมอยู่ในรายชื่อของผู้ปกครอง Dahomey ใด ๆ 1718 to 1740 อากาจา, อาโฮซู April 1740 to 1774 เทกเบสซู, อาโฮซู 1774 to 1789 กาเปนกลา, อาโฮซู อากองโล, อาโฮซู อาดานโดซาน, ผู้สำเร็จราชการ บางตำราไม่นับ 1818 to 1858 เกโซ, อาโฮซู 1858 to 1889 เกลเล, อาโฮซู 1889 to 1894 เบฮานซิน, อาโฮซู เป็นกษัตริย์ผู้มีอำนาจเต็มพระองค์สุดท้ายของดาโฮเมย์ 15 January 1894 to 1900 อาโกลิ อักโบ, อาโฮซู ได้รับการแต่งตั้งจากรัฐบาลฝรั่งเศส ผู้อ้างสิทธิ์ในพระราชบัลลังก์ Tenure Ruler Notes 1900 - 1940 อาโกลิ อักโบ, อาโฮซู ถูกเนรเทศโดยรัฐบาลฝรั่งเศส 1940 - 1948 ไอโดโดโด, อาโฮซู 1948 - 1983 ทอกนิ อาโฮสโซ, อาโฮซู 1986 - 1989 โจเซฟ แลงกานฟิน, อาโฮซู 30 กันยายน 1989 - 2 กรกฎาคม 2018 อาโกลิ อักโบ เดจจาลักนี, อาโฮซู หลัง 2000, อูเอดอยี เบฮานซิน อ้างสิทธิ์เป็นกษัตริย์ปฏิปักษ์ 22 มกราคม 2000 - 30 ธันวาคม 2012 อูเอดอยี เบฮานซิน, อาโฮซู ปฏิปักษ์กับ อาโกลิ อักโบ เดจจาลักนี 2000-2012 12 มกราคม 2019 - 23 ธันวาคม 2021 ดาห์ ซักบัดจู เกลเล, อาโฮซู ถูกเลือกโดยขุนนางดาโฮเมย์ ราชาภิเษก 12 มกราคม 2019. 28 มกราคม 2022 - ปัจจุบัน ฌอร์ฌ กอลลิเนต์ เบฮานซิน, อาโฮซู ถูกเลือกโดยขุนนางดาโฮเมย์ Sources: ด
ฮึงเอียน เป็นจังหวัดตั้งอยู่ในภูมิภาคดินดอนสามเหลี่ยมปากแม่น้ำแดงทางตอนเหนือของประเทศเวียดนาม ครอบคลุมพื้นที่ 930.22 ตร.กม. (359.2 ตร.ไมล์) โดยมีประชากรมากกว่า 1 ล้านคนในปี 2562 ฮึงเอียน มีลักษณะของจังหวัดสามเหลี่ยมปากแม่น้ำกล่าวคือมีภูมิประเทศที่ราบเรียบไม่มีเนินเขาและภูเขา โดยมีพื้นที่เกษตรกรรม 61,037 เฮกตาร์ โดย 55,645 เฮกตาร์ (91%) สำหรับการเพาะปลูกต่อปี และส่วนที่เหลือสำหรับการเพาะปลูกไม้ยืนต้น การเลี้ยงปลา การเพาะปลูกเฉพาะทาง และวัตถุประสงค์อื่นๆ พื้นที่ธรรมชาติที่ไม่ได้ใช้ประโยชน์มีประมาณ 7,471 เฮกตาร์ ซึ่งทั้งหมดมีไว้สำหรับการผลิตและพัฒนาการเกษตร ฮึงเอียนมีแหล่งน้ำจืดที่อุดมสมบูรณ์เพราะล้อมรอบด้วยแม่น้ำห่งและแม่น้ำหล็วก แหล่งน้ำใต้ดินยังอุดมสมบูรณ์ด้วยสำรองขนาดใหญ่ อีกทั้งมีเหมืองน้ำใต้ดินขนาดมหึมาที่มีน้ำสำรองหลายล้านลูกบาศก์เมตร ซึ่งไม่เพียงแต่สามารถจัดหาน้ำสำหรับการพัฒนาอุตสาหกรรมและการบริโภคประจำวันในเมืองเท่านั้น แต่ยังสามารถจ่ายน้ำขนาดใหญ่ ปริมาณน้ำสำหรับท้องที่ข้างเคียง แหล่งลิกไนต์ของ ฮึงเอียน ซึ่งเป็นส่วนหนึ่งของลุ่มน้ำสีน้ำตาลในสามเหลี่ยมปากแม่น้ำแดงและมีปริมาณสำรอง 30 พันล้านตัน ยังไม่ถูกใช้ประโยชน์ อย่างไรก็ตาม มีศักยภาพสูงในการพัฒนาอุตสาหกรรมเหมืองแร่ ตอบสนองความต้องการด้านพลังงานของตลาดในประเทศและการส่งออก ประวัติ เป็นที่อยู่อาศัยมาตั้งแต่สมัยราชวงศ์ ห่งบ่าง โดยปรากฏหลักฐานการอยู่อาศัยมาแต่โบราณ การล่าอาณานิคมของฝรั่งเศส ชื่อ ฮึงเอียน ปรากฏอย่างเป็นทางการในสารบบของประเทศในปี 1831 ด้วยเหตุนี้ ก่อนการยึดครองเวียดนามของฝรั่งเศส ฮึงเอียน จึงเป็นจังหวัดที่ตั้งอยู่สองฝั่งของแม่น้ำ Luộc ตั้งแต่ก่อตั้ง อาณาเขตของจังหวัดมีการเปลี่ยนแปลงหลายครั้ง ศัพทมูลวิทยา ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 興安 ซึ่งแปลว่า 'ความเจริญรุ่งเรืองและความสงบสุข' ลักษณะภูมิอากาศ เช่นเดียวกับจังหวัดอื่นๆ ในสามเหลี่ยมปากแม่น้ำแดง ฮึงเอียน ได้รับผลกระทบจากสภาพอากาศมรสุมเขตร้อนที่ร้อนและชื้น ทุกปีในจังหวัดจะมีฤดูร้อนและฤดูหนาวแยกเป็นสองฤดู ดวงอาทิตย์ส่องแสงโดยเฉลี่ย 1,519 ชั่วโมงต่อปี และจำนวนวันที่มีแดดเฉลี่ยต่อเดือนคือ 24 วัน อุณหภูมิเฉลี่ยอยู่ที่ 23.2 °C ในฤดูร้อนและ 16 °C ในฤดูหนาว ปริมาณน้ำฝนเฉลี่ยอยู่ระหว่าง 1,450 มิลลิเมตร (57 นิ้ว) ถึง 1,650 มิลลิเมตร (65 นิ้ว) และปริมาณน้ำฝนตั้งแต่เดือนพฤษภาคมถึงเดือนตุลาคมมีสัดส่วนสูงถึง 70% ของปริมาณน้ำฝนทั้งหมดทั้งปี ความชื้นในอากาศเฉลี่ย 86%; ระดับความชื้นสูงสุดคือ 92% ในขณะที่ระดับต่ำสุดคือ 79% เขตการปกครอง จังหวัดฮึงเอียนแบ่งเขตการปกครองออกเป็น 1 นครและ 9 อำเภอ ได้แก่ ชื่อภาษาไทย ชื่อภาษาเวียดนาม ประชากร (ค.ศ. 2019) นครฮึงเอียน 116,356 อำเภอกีมด่ง 117,734 อำเภอคว้ายเจิว 188,255 อำเภอเตียนหลือ 93,118 อำเภอฝู่กื่อ 79,954 อำเภอวันซาง 120,799 อำเภอวันเลิม 133,027 อำเภอหมีห่าว 112,752 อำเภอเอินที 134,403 อำเภอเอียนหมี 156,333 อ้างอิง ฮึงเอียน
left อีวาน ไซเซฟ เป็นนักกีฬาวอลเลย์บอลชาวอิตาลีเชื้อสายรัสเซีย ผู้ทำหน้าที่ร่วมกับสโมสรวีซี ดีนาโมมอสโก อีวานเกิดเมื่อวันที่ 2 ตุลาคม ค.ศ. 1988 ในสโปเลโต ประเทศอิตาลี เขาลูกชายของเวียเชสลาฟ ไซเซฟ เป็นอดีตเจ้าของเหรียญทองโอลิมปิกในกีฬาวอลเลย์บอล ส่วนแม่ของเขาอีรีนา ปอซดเนียโควา เป็นอดีตนักกีฬาว่ายน้ำ อีวานมีพี่สาว 1 คน คือ แอนนา (เกิดปี ค.ศ. 1975) พี่สาวของเขาแต่งงานในปี ค.ศ. 1993 และยังมีสัญชาติอิตาลีอยู่ เขาเริ่มต้นอาชีพของเขาด้วยการเป็นตัวเซ็ต หลังนั้นเขาได้เปลี่ยนไปเล่นตำแหน่งตัวตีด้านนอก สโมสรแรกของเขาคือแอร์เรเปอา-ลุยจีบักกี.อีเต เปรูจา เขาเล่นได้ 2 ฤดูกาล หลังจากนั้นเขาย้ายไปสโมสรเอมเมโรมาวอลเลย์ ในฤดูกาล 2007/2008 เขาเล่นให้อันเดรโอลีลาตีนา จากนั้นเขาก็กลับมาเล่นให้กับสโมสรเอมเมโรมาวอลเลย์ และในปี 2012 ไซเซฟเซ็นสัญญากับลูเบบันกามาเชราตา ไซเซฟได้แชมป์อิตาเลียนซูเปอร์คัพในปี 2012 และ อิตาเลียนแชมเปียนชิพ 2013/2014 เมื่อวันที่ 9 พฤษภาคม 2014 เขาได้ประกาศออกจากทีมลูเบ ปัจจุบันของเล่นให้กับสโมสรวีซี ดีนาโมมอสโก ในปี ค.ศ. 2011 เขาได้รับเลือกให้เป็นตัวแทนทีมชาติอิตาลีในการแข่งขันวอลเลย์บอลชิงแชมป์ยุโรป 2013 ไซเซฟได้รับรางวัลเสิร์ฟยอดเยี่ยมของการแข่งขัน และในการแข่งขันเวิลด์ลีก 2014 เขาได้เป็นผู้มีส่วนสำคัญในการพาทีมชาติอิตาลีเข้ารับเหรียญทองแดง ในปี ค.ศ. 2014 เขาได้เข้าร่วมการแข่งขันวอลเลย์บอลชิงแชมป์โลก 2014 ที่จัดขึ้นในประเทศโปแลนด์ อ่านต่อ... ---- ที่เก็บถาวร
ประเทศซาอุดีอาระเบียเข้าร่วมแข่งขันกีฬาโอลิมปิกฤดูร้อน 2012 ที่ลอนดอนในวันที่ 27 กรกฎาคม ถึง 12 สิงหาคม ค.ศ. 2012 ถือเป็นการเข้าแข่งขันโอลิมปิกครั้งที่ 10 โดยเข้าร่วมในโอลิมปิกฤดูร้อนนับตั้งแต่การลงแข่งครั้งแรกใน ค.ศ. 1972 ยกเว้นในค.ศ. 1980 ที่มอสโก เนื่องจากมีส่วนในการสนับสนุนการคว่ำบาตรของสหรัฐ คณะกรรมการโอลิมปิกซาอุดีอาระเบียส่งนักกีฬาเข้าแข่งขันมากที่สุดหลังจากโอลิมปิกฤดูร้อน 1996 ที่แอตแลนตา ซาอุดีอาระเบียยังทำประวัติซาสตร์ส่วนการส่งนักกีฬาหญิงสองคนในทีมเป็นครั้งแรก พร้อมกับชาย 17 คนในกีฬา 5 ประเภท นักกีฬา 6 คนเคยแข่งขันที่ปักกิ่ง รวมถึงซุลฏอน อัดดาวุดี นักขว้างจักรที่กลายเป็นผู้ถือธงในพิธีเปิด ซาอุดีอาระเบียได้เพียงเหรียญทองแดง จากการแข่งขันขี่ม้าทีมโดยร็อมซี อัดดุฮามี อับดุลลอฮ์ อาล ซะอูด กะมาล บาฮัมดาน และอับดุลลอฮ์ อัชชัรบัตลีในการแข่งขันแสดงกระโดด ผู้ได้รับเหรียญรางวัล เหรียญ นักกีฬา ชนิดกีฬา รายการ วันที่ ร็อมซี อัดดุฮามีอับดุลลอฮ์ อาล ซะอูดกะมาล บาฮัมดานอับดุลลอฮ์ อัชชัรบัตลี ขี่ม้า กระโดดทีม 6 สิงหาคม การเข้าร่วมของสตรี ในการแข่งขันก่อนหน้า ทางซาอุดีอาระเบียส่งแต่ทีมผู้ชายเป็นการเฉพาะเสมอ การมีส่วนร่วมของสตรีในการกีฬาถูกจำกัดอย่างมากภายในประเทศนี้ จนกระทั่งไม่นานมานี้ และทางซาอุดีอาระเบียไม่อนุญาตให้ผู้หญิงเข้าแข่งขันในกีฬาโอลิมปิก ในเดือนมิถุนายน ค.ศ. 2010 คณะกรรมการโอลิมปิกสากลกล่าวว่าจะ 'กดดัน' ซาอุดีอาระเบีย (เช่นเดียวกันกับกาตาร์และบรูไน) ให้ 'ส่งนักกีฬาหญิงในการแข่งขันโอลิมปิก 2012 เป็นครั้งแรก' Anita DeFrantz ประธานคณะกรรมการกีฬาและสตรีของไอโอซี เสนอแนะว่าประเทศนี้ควรถูกห้ามเข้าร่วมการแข่งขันกีฬาโอลิมปิกจนกว่าจะตกลงส่งนักกีฬาหญิงเข้าร่วมการแข่งขัน ในเดือนกรกฎาคม กาตาร์ประกาศว่าจะส่งนักกีฬาหญิงเข้าร่วมการแข่งขันกีฬาโอลิมปิก 2012 ซึ่ง 'เพิ่มแรงกดดันให้ซาอุดีอาระเบีย' ดำเนินการเช่นเดียวกัน บีบีซีตั้งข้อสังเกตว่า 'ดังนั้น การแข่งขันในลอนดอน 2012 อาจได้เห็นนักกีฬาหญิงซาอุดีอาระเบียเข้าร่วมการแข่งขันเป็นครั้งแรก หากไม่เป็นเช่นนั้น ราชอาณาจักรอาจไม่ได้รับอนุญาตให้ส่งนักกีฬาชายล้วน' อ้างอิง ซาอุดีอาระเบีย
ประเทศอินโดนีเซีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012 ถือเป็นการเข้าแข่งขันในโอลิมปิกครั้งที่ 14 โดยไม่ได้เข้าแข่งในโอลิมปิกฤดูร้อน 1964 ที่โตเกียว และโอลิมปิกฤดูร้อน 1980 ที่มอสโกเนื่องจากสหรัฐคว่ำบาตร คณะกรรมการโอลิมปิกอินโดนีเซีย (KONI) ส่งนักกีฬาน้อยที่สุดนับคั้งแต่ ค.ศ. 1984 นั่นคือ นักกีฬาจำนวน 22 คน แบ่งเป็นชาย 13 คนและหญิง 9 คน แข่งในกีฬา 8 ประเภท อี เกอเดอ ซีมัน ซูดาร์ตาวา นักว่ายน้ำแบ็กสโตรก เป็นนักกีฬาชายที่เด็กที่สุด โดยเป็นผู้ถือธงตอนพิธีเปิด อย่างไรก็ตาม อินโดนีเซียไม่ได้เหรียญทองเป็นครั้งแรกนับตั้งแต่ ค.ศ. 1992 ทำให้ได้เพียงเหรียญเงินและทองแดงอย่างละเหรียญ เอโก ยูลี อีราวันและตรียัตโนที่แข่งยกน้ำหนัก สามารถทำเหรียญได้จากที่เคยทำมาแล้วในปักกิ่ง อินโดนีเซียยังต้องเผชิญกับข้อถกเถียงเกี่ยวกับผลงานของนักกีฬาในการแข่งขันกีฬาโอลิมปิก โดยแบดมินตันหญิงคู่ Meiliana Jauhari และ Greysia Polii เป็นหนึ่งในนักกีฬาแปดคนที่ถูกตัดสิทธิ์จากการแข่งขัน หลังจากถูกตัดสินว่ามีความผิดฐาน 'ไม่พยายามอย่างเต็มที่' และ 'ประพฤติตนในลักษณะที่เห็นได้ชัดว่าเป็นการล่วงละเมิดหรือเป็นอันตรายต่อกีฬา' ด้วยการเล่นให้แพ้ในแมตช์ต่าง ๆ เพื่อเปลี่ยนแปลงการจับฉลากในรอบน็อกเอาต์ เดิมที อินโดนีเซียได้เพียงสองเหรียญ คือ เหรียญเงินและเหรียญทองแดงในกีฬายกน้ำหนัก ในตอนแรก จีตรา เฟเบรียนตี ผู้ยกน้ำหนัก 53 กก. ชนะที่สี่ แต่เลื่อนไปเป็นที่สองหลัง Zulfiya Chinshanlo ผู้ได้รับเหรียญทอง และ Cristina Iovu ผู้ได้รับเหรียญทองแดง ถูกปรับตกรอบ ทำให้เธอได้เหรียญเงิน ผู้ได้รับเหรียญรางวัล เหรียญ นักกีฬา ชนิดกีฬา รายการ วันที่ ตรียัตโน ยกน้ำหนัก ชาย 69 กก. 31 กรกฎาคม เอโก ยูลี อีราวัน ยกน้ำหนัก ชาย 62 กก. 30 กรกฎาคม อ้างอิง อินโดนีเซีย
ชาวอุซเบก เป็นกลุ่มชาติพันธุ์ที่ใหญ่ที่สุดของกลุ่มชนเตอร์กิกในเอเชียกลาง ประชาชนกลุ่มนี้ส่วนใหญ่อาศัยอยู่ในประเทศอุซเบกิสถาน แต่ก็ยังพบได้เป็นประชากรส่วนน้อยของประเทศอัฟกานิสถาน ทาจิกิสถาน คีร์กิซสถาน คาซัคสถาน เติร์กเมนิสถาน รัสเซีย และจีน นอกจากนี้ ชาวอุซเบกพลัดถิ่นยังอาศัยอยู่ในประเทศตุรกี ซาอุดีอาระเบีย และปากีสถาน นิรุกติศาสตร์ ต้นกำเนิดของคำว่า อุซเบก ยังคงเป็นข้อถกเถียง มุมมองหนึ่งเชื่อว่าคำนี้มีที่มาจากการตั้งชื่อตามอ็อกฮุซ คากาน โดยอ็อกฮุซ คากาน มีชื่ออีกชื่อหนึ่งว่า อ็อกฮุซ เบก ดังนั้นจึงเชื่อกันว่าคำว่า อุซเบก มีที่มาจาก อ็อกฮุซ เบก มุมมองอื่นกล่าวว่าคำนี้มีความหมายว่า อิสรภาพ หรือ เป็นตัวของตัวเอง โดยมาจากคำว่า Oʻz (ตัวเอง) และบรรดาศักดิ์ของตุรกี เบก นอกจากนี้ยังมีทฤษฎีอื่นๆ ที่กล่าวถึงที่มาของชื่อ เช่น คำว่า Uz มีที่มาจากหนึ่งในกลุ่มชนอ็อกฮุซเติร์ก ซึ่งรู้จักกันในชื่อว่า อุซ หรือ อูกุซ แล้วรวมกับคำว่า เบย์ หรือ เบก เป็น อูกุซ-เบย์ ซึ่งแปลว่า 'ผู้นำของออกุซ' ภาษา ภาษาอุซเบกเป็นกลุ่มภาษาเตอร์กิกหลักของชาวอุซเบก ภาษาอุซเบกในปัจจุบันจะใช้ตัวอักษรอาหรับ ละติน และซีริลลิกในการเขียน แต่หลังจากที่อุซเบกิสถานเป็นอิสรภาพจากสหภาพโซเวียต รัฐบาลของประเทศก็ตัดสินใจที่จะแทนที่อักษรซีริลลิกด้วยอักษรละตินในการเขียน อ้างอิง อ อ อ อ
ยู-พรินซ์ซีรีส์ เป็นโครงการละครชุดทางโทรทัศน์ที่เกิดขึ้นสืบเนื่องจากความสำเร็จของ ลูกเป็ดขี้เหร่ จึงเกิดโครงการสร้างซีรีส์จากนวนิยายของ สำนักพิมพ์แจ่มใส อีกครั้ง ครั้งนี้ถือว่าเป็นอภิมหาโปรเจต์ซีรีส์ยาวที่ประกอบด้วยเรื่องย่อยทั้งหมดสิบสองเรื่อง ทั้งนี้ เพื่อให้สะดวกในการประชาสัมพันธ์และง่ายต่อการจดจำ จีเอ็มเอ็มทีวีจึงกำหนดให้ใช้ชื่อตัวละครเอกที่เป็นผู้ชาย มาใช้เป็นชื่อตอนเพื่อการประชาสัมพันธ์ เรื่องย่อ เป็นความรักของนักศึกษาชาย 12 คนในมหาวิทยาลัย IUCA ได้แก่ สิบทิศ ไพศาลวีระเดช ทูตคณะเกษตรศาสตร์ (Faculty of Agriculture) ธีรดล ศิระสุวรรณ (ธีสิส) ทูตคณะสัตวแพทย์ศาสตร์ (Faculty of Veterinary Medicine) ทโยดิษ สวิตต์กุล (ทีเรกซ์) ทูตคณะวิทยาศาสตร์ (Faculty of Science) แดช ทูตคณะศิลปศาสตร์การอาหาร (Faculty of Culinary Arts) ทฤษฎี อาชวะณิชย์ (เท็ดดี้) ทูตคณะเศรษฐศาสตร์ (Faculty of Economics) ฮอว์ค ฟอลคอน ทูตคณะวิศวกรรมศาสตร์ (Faculty of Engineering) คิรัน เวลเลอร์ ทูตคณะนิเทศศาสตร์ (Faculty of Communication Arts) คิริว เวลเลอร์ ทูตคณะมนุษยศาสตร์ (Faculty of Humanities) เฟิสต์คลาส ทูตคณะนิติศาสตร์ (Faculty of Law) ฮิปปี้ ทูตคณะศิลปกรรมศาสตร์ (Faculty of Fine and Applied Arts) ศิรัษฐ์ (เซอร์เวย์) ทูตคณะรัฐศาสตร์ (Faculty of Political Science) ไบรอัน ทูตคณะบริหาร (Faculty of Management) การสรรหานักแสดง ในช่วงต้นเดือนมีนาคม พ.ศ. 2559 จีเอ็มเอ็มทีวีได้จัดการประกวด 'Finding U-Prince Project' เพื่อสรรหานักแสดงเพื่อมารับบท 'เซอร์เวย์' ในตอน Badly Politics โดยเปิดรับสมัครผ่านระบบอินเทอร์เน็ต โดยจะมีการคัดเลือกจากผู้สมัครทั่วประเทศให้เหลือ 30 คน ก่อนจะคัดเลือกรอบสุดท้ายเหลือ 8 คน ผลการประกวดปรากฏว่า ฐานัฐพ์ โล่ห์คุณสมบัติ ได้รับการคัดเลือกเป็นนักแสดงในบท 'เซอร์เวย์' โดยมีการประกาศผลเมื่อวันที่ 3 เมษายน พ.ศ. 2559 ณ ลาน Eden ศูนย์การค้าเซ็นทรัลเวิลด์ ซึ่งหลังจากการประกวดเสร็จสิ้นลง จีเอ็มเอ็มทีวีนำเทปบันทึกภาพงานดังกล่าวมาออกอากาศในวันที่ 8 พฤษภาคม และวันที่ 15 พฤษภาคม 2559 ในเวลา 20:00 น. ก่อนที่ละครชุดเรื่องดังกล่าวจะเริ่มออกอากาศในวันที่ 22 พฤษภาคม พ.ศ. 2559 รายชื่อนักแสดง สิบทิศ ธีสิส ทีเรกซ์ แดช เท็ดดี้ ฮอว์ค คิรัน คิริว เฟิสต์คลาส ฮิปปี้ เซอร์เวย์ ไบรอัน เพลงประกอบ
วงจรสะพาน เป็นประเภทหนึ่งของวงจรไฟฟ้า ในวงจรนี้จะมีสองสาขาที่อยู่ในแนวขนานกัน โดยมีสาขาที่สามเป็น 'สะพาน' ที่เชื่อมต่อระหว่างสองสาขาแรกที่จุดกลางระหว่างสองสาขานั้น แต่เดิมสะพานถูกพัฒนาขึ้นมาเพื่อวัตถุประสงค์ในการตรวจวัดในห้องปฏิบัติการ และหนึ่งในจุดเชื่อมกลางสะพานมักจะปรับได้เมื่อนำมาใช้ในงานดังกล่าว วงจรสะพานในขณะนี้สามารถพบได้ในการใช้งานมากมาย ทั้งเชิงเส้นและไม่เชิงเส้น รวมทั้งใน เครื่องมือวัด, การกรอง และ การแปลงพลังงานไฟฟ้า แผนผังของสะพานแบบ Wheatstone วงจรสะพานที่รู้จักกันดีที่สุด สะพานแบบ Wheatstone ถูกคิดค้นโดย ซามูเอล ฮันเตอร์ คริสตี้ และทำให้เป็นที่นิยมโดย ชาลส์ วีทสโตน มันถูกใช้สำหรับวัด ความต้านทาน มันถูกสร้างขึ้นมาจากตัวต้านทานสี่ตัว มีสองตัวที่รู้ค่าเป็น R1 และ R3 (ดูภาพ) Rx เป็นความต้านทานที่ต้องการรู้ค่า และ R2 สามารถปรับค่าได้และผ่านการสอบเทียบแล้ว สองจุดที่อยู่ตรงข้ามกันในแนวดิ่งจะเชื่อมต่อเข้ากับแหล่งที่มาของกระแสไฟฟ้า เช่นแบตเตอรี่ และมี มิเตอร์แรงดัน เชื่อมต่อคร่อมอีกสองจุดในแนวนอน R2 จะถูกปรับจนกระทั่งมิเตอร์อ่านค่าที่ศูนย์ ดังนั้นหมายความว่าอัตราส่วนระหว่าง R2 ต่อ R1 จะมีค่าเท่ากับอัตราส่วนระหว่าง Rx ต่อ R3 ดังนั้นค่าของ Rx จึงสามารถคำนวณได้ สะพานแบบ Wheatstone ยังถูกทำให้เป็นสากลเพื่อวัด อิมพีแดนซ์ ในวงจร AC และเพื่อวัดค่าความต้านทาน, ค่าการเหนี่ยวนำ, ค่าความจุ และ ปัจจัยการกระจายพลังงาน ได้แยกต่างหาก การจัดเรียงชิ้นส่วนในรูปแบบอื่น ๆ ที่รู้จักกัน ได้แก่ สะพานแบบ Wien สะพานแบบแมกซ์เวลล์ และ สะพานแบบ Heaviside วงจรทั้งหมดนี้จะขึ้นอยู่บนหลักการเดียวกันซึ่งก็คือเพื่อเปรียบเทียบขาออกของสอง โปเทนฉิโอมิเตอร์ ที่ใช่แหล่งจ่ายไฟร่วมกัน ในการออกแบบแหล่งจ่ายไฟ วงจรสะพานหรือ วงจรเรียงกระแสแบบสะพาน เป็นจัดเรียงของ ไดโอด หรืออุปกรณ์ที่คล้ายกันจะถูกใช้ในการทำให้กระแสไฟฟ้าไหลในทิศทางเดียว ซึ่งก็คือการแปลงจากไฟฟ้าที่ไม่รู้จักขั้วหรือไฟฟ้าสลับให้เป็นกระแสตรงที่รู้จักกันขั้ว ใน ตัวควบคุมมอเตอร์ บางตัว สะพานแบบ H จะถูกใช้ในการควบคุมทิศทางการหมุนของมอเตอร์ อ้างอิง
พระเจ้าฌูเอาที่ 6 แห่งโปรตุเกส พระเจ้าฌูเอาที่ 6 แห่งโปรตุเกส (ในภาพ) มีพระนามเต็มว่า ฌูเอา มารีอา ฌูเซ ฟรังซิชกู ชาวีเอร์ ดึ เปาลา ลูอิช อังตอนีอู ดูมิงกุช ราฟาเอล ดึ บรากังซา (13 พฤษภาคม พ.ศ. 2310 – 10 มีนาคม พ.ศ. 2369) ทรงเป็นพระมหากษัตริย์แห่งสหราชอาณาจักรโปรตุเกส บราซิล และแอลการ์ฟ ตั้งแต่ พ.ศ. 2359 ถึง พ.ศ. 2365 ทรงปกครองสหราชอาณาจักรโปรตุเกส บราซิลและแอลการ์ฟโดยพฤตินัย ในรัชสมัยของสมเด็จพระราชินีนาถมารีอาที่ 1 แห่งโปรตุเกส พระมารดาและทรงปกครองโดยนิตินัย ตั้งแต่ พ.ศ. 2365 ถึง พ.ศ. 2368 หลังจากการประกาศอิสรภาพบราซิลภายใต้สนธิสัญญารีโอเดจาเนโร (1825) และยังทรงดำรงเป็นพระมหากษัตริย์แห่งโปรตุเกสและแอลการ์ฟสืบต่อจนกระทั่งเสด็จสวรรคตในปี พ.ศ. 2369 จากสนธิสัญญานี้พระองค์ทรงเป็นจักรพรรดิแห่งบราซิลเพียงในพระนาม ในขณะที่เจ้าชายเปดรู พระโอรสองค์โตของพระองค์ทรงเป็นจักรพรรดิเปดรูที่ 1 แห่งบราซิลและทั้งสองพระองค์ทรงมีอำนาจทั้งทางพฤตินัยและนิตินัยในประเทศใหม่นี้ พระเจ้าฌูเอาที่ 6 แห่งโปรตุเกสประสูติที่กรุงลิสบอน ในปี พ.ศ. 2310 เป็นพระราชโอรสในพระเจ้าเปดรูที่ 3 แห่งโปรตุเกสกับสมเด็จพระราชินีนาถมารีอาที่ 1 แห่งโปรตุเกส เดิมมีพระอิสริยยศเป็นเจ้าชายแห่งโปรตุเกส (มิใช่เจ้าชายรัชทายาท) พระองค์ทรงกลายเป็นองค์รัชทายาทเมื่อเจ้าชายฌูเซแห่งบราซิล พระเชษฐา สิ้นพระชนม์ในปี พ.ศ. 2331 จากพระโรคฝีดาษขณะมีพระชนมายุ 27 พรรษา (อ่านต่อ...) บทความคัดสรรก่อนหน้านี้: สมเด็จพระราชินีนาถเอลิซาเบธที่ 2 แห่งสหราชอาณาจักร – สตาร์คราฟต์ – สงครามพระเจ้าตะเบ็งชเวตี้ ที่เก็บถาวร – บทความคัดสรรอื่น ๆ
เทศบาลตำบลหนองหาร ตำบลหนองหาร อำเภอสันทราย จังหวัดเชียงใหม่ ครอบคลุมพื้นที่ตำบลหนองหาร (เฉพาะนอกเขตเทศบาลเมืองแม่โจ้) เดิมเป็น องค์การบริหารส่วนตำบลหนองหาร ต่อมาได้รับการยกฐานะจากองค์การบริหารส่วนตำบลหนองหาร อำเภอสันทราย จังหวัดเชียงใหม่ เป็นเทศบาลตำบลหนองหาร ตามประการกระทรวงมหาดไทย ณ วันที่ 27 เดือนตุลาคม พ.ศ. 2552 ประวัติ เทศบาลตำบลหนองหาร ตั้งอยู่ในเขตท้องที่อำเภอสันทราย จังหวัดเชียงใหม่ เดิมเป็น องค์การบริหารส่วนตำบลหนองหาร ต่อมาได้รับการยกฐานะจากองค์การบริหารส่วนตำบลหนองหาร อำเภอสันทราย จังหวัดเชียงใหม่ เป็นเทศบาลตำบลหนองหาร ตามประการกระทรวงมหาดไทย ณ วันที่ 27 เดือนตุลาคม พ.ศ. 2552 และประกาศในราชกิจจานุเบกษา เล่มที่ 128 ตอนพิเศษ 17 วันที่ 11 กุมภาพันธ์ 2554 อาณาเขตติดต่อ ทิศเหนือ ติดต่อกับ เทศบาลตำบลเจดีย์แม่ครัว อำเภอสันทราย จังหวัดเชียงใหม่ ทิศตะวันออก ติดต่อกับ เทศบาลตำบลป่าไผ่ อำเภอสันทราย จังหวัดเชียงใหม่ ทิศใต้ ติดต่อกับ เทศบาลเมืองแม่โจ้ อำเภอสันทราย จังหวัดเชียงใหม่ ทิศตะวันตก ติดต่อกับ องค์การบริหารส่วนตำบลเหมืองแก้ว อำเภอแม่ริม จังหวัดเชียงใหม่ จำนวนหมู่บ้าน มีจำนวนหมู่บ้าน 5 หมู่บ้าน ดังนี้ หมู่บ้าน จำนวนพื้นที่ (ตร.กม) หมู่ที่ 1 บ้านแม่เตาไห 0.75 หมู่ที่ 4 บ้านทุ่งหมื่นน้อย หมู่ที่ 7 บ้านหนองหาร 6.21 หมู่ที่ 8 บ้านวิเวก 2.25 หมู่ที่ 10 บ้านเกษตรใหม่ 9.30 หมู่ที่ 13 บ้านดอยน้อยพัฒนา 9.77 รวมพื้นที่ทั้งสิ้น 28.28 อ้างอิง ข้อมูลเทศบาลตำบลหนองหาร จังหวัดเชียงใหม่ หนองหาร หนองหาร
วัดเจริญธรรม ตั้งเมื่อ พ.ศ. 2502 ได้รับพระราชทานวิสุงคามสีมา เมื่อวันที่ 22 กุมภาพันธ์ พ.ศ. 2503 เขตวิสุงคามสีมา กว้าง 30 เมตร ยาว 60 เมตร วัดเจริญธรรม ตั้งอยู่เลขที่ 35 บ้านเจริญธรรม ถนนประชาสรรค์ หมู่ที่ 5 ตำบลเจริญธรรม อำเภอวิหารแดง จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 8 ไร่ 1 งาน 90 ตารางวา โฉนดที่ดินเลขที่ 21455 ทิศตะวันตกจดถนนประชาสรรค์ อาคารเสนาสนะและปูชนียวัตถุ ภายในวัดมีเสนาสนะที่สำคัญ เช่น อุโบสถ กว้าง 30 เมตร ยาว 60 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก ศาลาการเปรียญ กว้าง 12 เมตร ยาว 40 เมตร สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทยชั้นเดียว หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก กุฏิสงฆ์ จำนวน 2 หลัง เป็นอาคารไม้ 1 หลัง ครึ่งตึกครึ่งไม้ 1 หลัง วิหาร กว้าง 6 เมตร ยาว 12 เมตร เป็นอาคารคอนกรีตเสริมเหล็ก สร้างเมื่อ พ.ศ. 2545 ศาลาอเนกประสงค์ กว้าง 13 เมตร ยาว 30 เมตร สร้างเมื่อ พ.ศ. 2535 ส่วนปูชนียวัตถุ ที่สำคัญได้แก่ พระประธานประจำอุโบสถ ปางสมาธิ หน้าตักกว้าง 49 นิ้ว สูง 59 นิ้ว สร้างเมื่อ พ.ศ. 2503 พระประธานประจำศาลาการเปรียญ ปางประทานพร หน้าตักกว้าง 49 น้ว สูง 59 น้ว สร้างเมื่อ พ.ศ. 2536 และหลวงพ่อพุทธนฤมิตร สมัยอยุธยาตอนปลาย ประดิษฐานที่วิหาร การบริหารและการปกครอง ลำดับเจ้าอาวาส พระเชื่อม พระอธิการสุนทร โชติโก พ.ศ. 2502 - 2517 พระอธิการอ่อน จนฺทปญฺโญ พ.ศ. 2518 - 2522 พระสำเภา พ.ศ. 2523 - 2524 พระเหลือ พ.ศ. 2525 - 2526 พระอธิการสุวรรณ์ อตฺตสุโภ พ.ศ. 2527 - 2533 พระครูวิมลธรรมานุรักษ์ พ.ศ. 2534 - ปัจจุบัน อ้างอิง เจริญธรรม
วัดป่าบำเพ็ญธรรม เป็นวัดในพระพุทธศาสนาเถรวาท สังกัดคณะสงฆ์มหานิกาย มีพระครูภาวนาคุณาภรณ์ เป็นเจ้าอาวาสมีอดีตหลวงพ่อสงวน ถามวโร เป็นผู้ก่อตั้งวัด ที่ตั้ง วัดป่าบำเพ็ญธรรม ตั้งอยู่เลขที่ 55 หมู่ 8 ตำบลหนองนาก อำเภอหนองแค จังหวัดสระบุรี สังกัดคณะสงฆ์มหานิกาย ที่ดินที่ตั้งวัดมีเนื้อที่ 24 ไร่ 1 งาน 40 ตารางวา พื้นที่โดยรอบวัดติดต่อกับที่ดินของมูลนิธิวิสุทธิมรรคคีรี ประวัติ วัดป่าบำเพ็ญธรรม ตั้งเมื่อวันที่ 21 สิงหาคม พ.ศ. 2518 ในอดีตมีสภาพพื้นที่เป็นภูเขาเตี้ย ๆ เมื่อมีชาวบ้านเข้ามาแผ้วถางป่า จับจองพื้นที่ทำมาหากินรอบ ๆ ภูเขา ต่อมาชาวบ้านได้เห็นว่ามีภูมิทัศน์ดี จึงได้ชักชวนกันมาสร้างวัด โดยร่วมกันบริจาคที่ดินเพื่อที่จะสร้างวัด และผู้ใหญ่บ้านได้รวบรวมที่ดินที่จะสร้างวัดในปี พ.ศ. 2513 ได้รับพระราชทานวิสุงคามสีมา เมื่อวันที่ 28 เมษายน พ.ศ. 2523 เขตวิสุงคามสีมา กว้าง 18 เมตร ยาว 25 เมตร โดยมีหลวงปู่สงวน ถามวโร เป็นประธานสงฆ์ในการสร้างวัด มรณภาพในปี พ.ศ. 2537 และมีคุณเติมศรี ไอยรานภารักษ์ เป็นผู้อุปถัมภ์วัดมาโดยตลอด ศาสนสถาน อุโบสถ สร้างเมื่อ พ.ศ. 2524 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 28 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ทรงไทย 2 ชั้น กุฎีสงฆ์ จำนวน 18 หลัง เป็นอาคารไม้ยกพื้น 4 หลัง อาคารคอนกรีตชั้นเดียวยกพื้น 10 หลัง เป็นอาคารครึ่งไม้ครึ่งคอนกรีต 4 หลัง วิหาร กว้าง 10 เมตร ยาว 18 เมตร เป็นอาคารคอนกรีตเสริมเหล็ก สร้างเมื่อ พ.ศ. 2538 ศาลาอเนกประสงค์ กว้าง 6 เมตร ยาว 10 เมตร สร้างเมื่อ พ.ศ. 2549 เป็นอาคารคอนกรีตเสริมเหล็ก นอกจากนี้มี ฌาปนสถาน 1หลัง หอระฆัง 1 หลัง โรงครัว 1 หลัง เรือนเก็บพัสดุ 1 หลัง ปูชนียวัตถุ พระประธานประจำอุโบสถ ปางสมาธิ ขนาดหน้าตักกว้าง 39 นิ้ว สร้างเมื่อ พ.ศ. 2524 พระประธานประจำศาลาการเปรียญ ปางสมาธิ ขนาดหน้าตัก 49 นิ้ว สร้างเมื่อ พ.ศ. 2548 ลำดับเจ้าอาวาส พระอธิการจำรัส เป็นเจ้าอาวาส พ.ศ. 2519 - พ.ศ. 2520 พระอธิการเจริญ เป็นเจ้าอาวาส พ.ศ. 2522 - พ.ศ. 2529 พระอธิการสมชาย วิสารโธ เป็นเจ้าอาวาส พ.ศ. 2537 - พ.ศ. 2543 พระครูภาวนาคุณาภรณ์ กิตฺติธโร เป็นเจ้าอาวาส พ.ศ. 2543 - ปัจจุบัน อ้างอิง ป่าบำเพ็ญธรรม
โรงเรียนขอนสักตอประดู่ระหอกโพธิ์ โรงเรียนประจำตำบลโนนศิลา อำเภอโนนศิลา จังหวัดขอนแก่น เปิดสอนระดับชั้น อนุบาล - ประถมศึกษา ประวัติ โรงเรียนขอนสักตอประดู่ระหอกโพธิ์ ” เดิมชื่อ โรงเรียนบ้านขอนสัก ก่อตั้งขึ้นเมื่อวันที่ 5 เดือน พฤษภาคม พ.ศ. 2514 ซึ่งได้แยกออกมาจากโรงเรียนบ้านหัน มีนักเรียนทั้งหมด 70 คน โดยอาศัยศาลาวัดบ้านขอนสักเป็นสถานที่เรียน วันที่ 6 เดือน กรกฎาคม พ.ศ. 2515 สร้างอาคารหลังแรก แบบ ป.1 ฉ ได้รับงบประมาณจากทางราชการ 95,000 บาท และชาวบ้านบริจาคสมทบ 10,000 บาท รวมงบประมาณ ในการก่อสร้างเป็นเงิน 105,000 บาท นายสมพงษ์ ช่อรักษ์ เป็นครูใหญ่คนแรกของโรงเรียน จนเกษียณอายุราชการ ปี2532 นายถิน ขวาแซ้น เป็นอาจารย์ใหญ่ คนที่ 2 ปี 2537 นายทวีศักดิ์ สุดจริง เป็นอาจารย์ใหญ่ – ผู้อำนวยการโรงเรียน คนที่ 3 วันที่ 17 เดือน เมษายน พ.ศ. 2537 เปลี่ยนชื่อเป็น “ โรงเรียนบ้านขอนสักตอประดู่ ” ปี 2556 นายภัทรพงศ์ สุทธิ ผู้อำนวยการโรงเรียน และ ได้เปลี่ยนชื่อเป็น “ โรงเรียนขอนสักตอประดู่ระหอกโพธิ์ ” การเรียนการสอน เปิดทำการสอนตั้งแต่อนุบาลปีที่ 1 ถึง ชั้นประถมศึกษาปีที่ 6 เขตให้บริการ มีเขตบริการ 3 หมู่บ้าน คือ หมู่ที่ 4 บ้านขอนสัก หมู่ที่ 5 บ้านตอประดู่ หมู่ท่ 6 บ้านระหอกโพธิ์ ทำเนียบผู้บริหาร รายนามผู้บริหาร ในอดีต - ปัจจุบัน รายนามผู้บริหาร ตำแหน่ง สถานะสถานศึกษา วาระการดำรงตำแหน่ง 1.นายสมพงษ์ ช่อรักษ์ ครูใหญ่ โรงเรียนบ้านขอนสัก 2514 - 2532 2.นายถิน ขวาแซ้น อาจาย์ใหญ่ โรงเรียนบ้านขอนสัก 2532 - 2537 3.นายทวีศักดิ์ สุดจริง อาจารย์ใหญ่ - ผู้อำนวยการ โรงเรียนบ้านขอนสักตอประดู่ 2537 - 2556 4.นายภัทรพงศ์ สุทธิ ผู้อำนวยการ โรงเรียนขอนสักตอประดู่ระหอกโพธิ์ 2556 - ปัจจุบัน อ้างอิง